
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

HOTĂRÂRE

             Privind, aprobarea asocierii în participaţiune dintre Primăria municipiului Focşani 

                           şi S.C. BP Office&Service SRL in vederea realizarii infrastructurii publice       

                           de comunicatii in municipiul Focsani

            Consiliul local al municipiului Focşani, judeţul Vrancea, întrunit în şedinţă ordinară:

         - analizând Proiectul de hotărâre iniţiat de Primarul municipiului Focşani, raportul comun al Serviciului investitii, al Direcţiei economice şi al Serviciului juridic-contencios, administrarea domeniului public şi privat, publicitate, înregistrat la nr.18753/23.05.2007 prin care se propune aprobarea asocierii în participaţiune dintre Primăria municipiului Focşani şi SC BP Office&Service SRL, in vederea realizarii infrastructurii publice subterane de comunicatii in municipiul Focsani;
        - în baza art. 36 alin  (2) lit. (c), (7) lit.a si în temeiul art. 45 alin.(2) lit.f din Legea nr. 215/ 2001 privind administratia publica locala, republicata.

HOTĂRĂŞTE :

           Art. 1. Se aproba asocierea în participaţiune dintre Primăria municipiului Focşani şi  S.C. BP Office&Service SRL, in vederea realizarii infrastructurii publice subterane de comunicatii in municipiul Focsani
        Art. 2. Se aproba contractul de asociere în participaţiune dintre Primăria municipiului Focşani şi S.C. BP Office&Service SRL conform anexei, care face parte integrantă din prezenta hotărâre.

     Art. 3. Prezenta hotarare va fi comunicata de catre Serviciul administratie publica locala, legalitate, compartimentelor, birourilor, serviciilor si Primarului municipiului Focsani, conform legii, care va asigura executarea acesteia prin Serviciul juridic- contencios, administrarea domeniului public si privat, publicitate, Directia economica şi Serviciul investitii.

PREŞEDINTE DE ŞEDINŢĂ,

Vasile DOBRE
                                                                                                     CONTRASEMNEAZĂ,

                                                                                              Secretarul Municipiului Focşani

                                                                                                        Eduard CORHANA
Municipiul Focşani, 29 mai 2007
Nr. 164
                       R  O  M  A  N  I  A                                                                       Anexa la

   
   JUDETUL  V R A N C E A                                        Hotararea  nr. 164/ 29.05.2007

                   CONSILIUL LOCAL                                      

           Al MUNICIPIULUI FOCSANI

                                 CONTRACT DE ASOCIERE ÎN PARTICIPAŢIUNE

      Cap.I.  PĂRŢILE CONTRACTANTE :

            Între : PRIMĂRIA MUNICIPIULUI FOCŞANI, str. D. Cantemir nr.1 bis, reprezentată prin ing. Decebal BACINSCHI – primar  şi Nataşa NEMEŞ – director executiv, pe de o parte, şi

            S.C. „BP OFFICE & SERVICE” S.R.L. cu sediul în Bucureşti, Sector 6, str. Drumul Sabareni, nr. 24-26,  Filiala Focşani, B-dul Brăilei, nr. 1, ap. 5, cod fiscal: R14652080, reprezentata  prin Director, Mihai DANIELESCU,, pe de altă parte s-a încheiat prezentul contract de asociere în participaţiune în temeiul Hotărârii Consiliului Local nr.         din                            ,  în următoarele condiţii:

    Cap.II. Obiectul, forma juridică şi sediul asocierii.

             Art.1. Obiectul asocierii în participaţiune îl constituie realizarea si exploatarea în comun a infrastructurii publice subterane de telecomunicatii in municipiul Focsani .

             Art.2. Asocierea constituită prin prezentul contract nu are personalitate juridică, fiind reglementată de dispoziţiile art.251-256 Cod comercial. Titularul asocierii este S.C. „BP OFFICE & SERVICE” S.R.L., coordonarea propriu-zisă a operaţiilor de realizare a infrastructurii publice de comunicatii, negocierile şi încheierea contractelor in vederea exploatarii infrastructurii, revenind acestuia. Actele, documentele, scrisorile, în general toate înscrisurile de orice fel întocmite de asocierea de faţă sau pentru aceasta vor purta titulatura           S.C. „BP OFFICE & SERVICE” S.R.L..

    Cap.III. Obligaţiilor părţilor contractante:

    Art.3.  Primăria municipiului Focşani:
· pune la dispozitia S.C. „BP OFFICE & SERVICE” S.R.L. terenul apartinand domeniului public/ privat , necesar realizarii infrastructurii publice subterane de telecomunicatii in municipiul Focsani;

· sa predea terenul liber de orice sarcini;

· sa urmareasca prin imputernicitii sai mersul lucrarilor de constructie, calitatea lucrarilor, stabilitatea constructiilor, incadrarea in termenele de punere in functiune, precum si respectarea celorlalte clauze contractuale;

· sa retraga asocierea in cazul in care concesionarul nu incepe executia in termen de un an de zile de la data incheierii contractului, fara nici o despagubire ;

· va supune aprobarii Consiliului Local al municipiului Focsani norme de utilizare a infrastructurii;

· va include in programul de reabilitare a strazilor lucrarile de traversare a intersectiilor si de executare a casetelor;      

            S.C. „BP OFFICE & SERVICE” S.R.L :

         -   obţine toate aprobările şi avizele necesare instalării:

        -  pe cheltuiala sa proiectează, montează şi amplasează tubulatura, casetele tehnice, caminele de vizitare, cabinetele stradale, fibra optica, elementele pasive sau active de retea;

         - va realiza infrastructura publica de comunicatii odata cu derularea programelor de reabilitare a strazilor;

         -  va  întreţine infrastructura publica de comunicatii pe cheltuiala sa;

           - se îngrijeşte de o continuă şi amplă exploatare a infrastructurii publice de comunicatii , prin sondarea pieţii interne şi externe, în vederea atragerii clienţilor;

- la montarea şi pe perioada de existenţă a infrastructurii publice de comunicatii, va reface şi întreţine spaţiul verde sau alte investiţii adiacente;

- sa gestioneze utilizarea infrastructurii in mod nediscriminatoriu;

- sa incheie contracte cu operatorii de telecomunicatii;

- pe masura realizarii infrastructurii, va asigura Primariei Focsani si institutiilor subordinate Consiliului Local, in mod gratuit, transportul de date si voce pe fibra optica;

- achită Primăriei municipiului Focşani cota-parte de 15 % din valoarea fiecarui contract incheiat cu beneficiarii in desfasurarea activitatii de exploatare a infrastructurii publice subterane de telecomunicatii, convenită prin prezentul contract ;

- în vederea achitării de către S.C. „BP OFFICE & SERVICE” S.R.L a cotei-părţi către Primăria municipiului Focşani, aceasta va prezenta în termen de 30 (treizeci) zile de la data incheierii, contractul cu beneficiarul serviciului ;

- va pune la dispozitia organelor de control toate evidentele si informatiile solicitate, in legatura cu asocierea;

Cap. IV. Modalitatea de plată.

      Art.4. Cota-parte plătită Primăriei municipiului Focşani va fi de 15% din valoarea fiecarui contract incheiat cu beneficiarii in desfasurarea activitatii de exploatare a infrastructurii publice subterane de telecomunicatii, convenită prin prezentul contract ;

               Art.5. Plata contravalorii cotei-părţi către Primăria municipiului Focşani se va face trimestrial, în lei, în contul Primăriei municipiului Focşani nr. 68TREZ69121220207XXXXX, până la data de 25 ale ultimei luni din trimestru . Neplata cotei-părţi la termen atrage calcularea de majorari conform prevederilor legale in vigoare, iar neplata acesteia două trimestre consecutiv atrage după sine rezilierea unilaterală a contractului din partea Primăriei municipiului Focşani

        Cap.V. Durata contractului.

       Art.6. Prezentul contract se încheie pentru o perioadă de 15 (cincisprezece) ani, cu drept de prelungire şi renegociere, cu acordul părţilor. 

        Cap. VI. Clauze speciale.

           Art.7.In cazul retragerii asocierii, S.C. „BP OFFICE & SERVICE” S.R.L  va preda Primariei municipiului Focsani documentatia tehnica referitoare la infrastructura ce urmeaza sa se realizeze;

           La incetarea din orice cauza a contractului de asociere, bunurile ce au facut obiectul asocierii precum si cele rezultate in urma investitiilor, revin de plin drept, gratuit si libere de orice sarcini Primariei municipiului Focsani. 

           Bunurile ce fac obiectul asocierii sunt urmatoarele :

· terenul apartinand domeniului public/ privat , necesar realizarii infrastructurii publice subterane de telecomunicatii in municipiul Focsani;

· tubulatura, casetele tehnice, caminele de vizitare, cabinetele stradale, fibra optica, elementele pasive sau active de retea, respectiv toate componentele infrastructurii publice suterane de telecomunicatii;

      Cap. VII. Rezilierea contractului.

        Art.8. Rezilierea contractului se poate face numai în următoarele condiţii:

· unilateral, dacă se constată că una din părţi nu respectă clauzele contractuale;

· la decizia unanimă a părţilor;

· în situaţie de forţă majoră;

· în condiţiile de faliment a S.C. „BP OFFICE & SERVICE” S.R.L ; 

     Cap. VIII. Forţa Majoră.

       Art. 9. Situaţia de forţă majoră, exonerează părţile de răspundere, în ceea ce priveşte îndeplinirea obligaţiilor ce le revin.

        Prin forţă majoră se înţelelge orice eveniment independent de voinţa părţilor, imprevizibil şi inevitabil care împiedică părţile să-şi exercite parţial sau chiar integral obligaţiile.

        Partea care invocă forţa majoră, este obligată să notifice celeilalte părţi, în termen de 3(trei) zile, producerea evenimentului şi să ia toate măsurile posibile în vederea limitării consecinţelor lui.

       Partea care nu a îndeplinit obligaţia comunicării, va suporta consecinţele cazului de forţă majoră căt şi neîndeplinirea celorlalte obligaţii.

    Cap. IX. Jurisdicţie.
      Art.10.  Orice modificare în legislaţia actuală sau noi reglementări privind activitatea de publicitate, ce pot apare pe durata acestui contract afectând drepturile părţilor, vor determina renegocierea de bună credinţă, în vederea derulării în continuare a contractului.

      Art.11.    Eventualele dispute ivite între părţi în legătură  cu executarea contractului de faţă, se vor soluţiona pe cale amiabilă şi numai în caz de eşec acestea se vor rezolva jurisdicţional, competenţa de soluţionare fiind a instanţei de judecată.

     Art. 12.  Prezentul contract intră în vigoare din momentul în care a fost semnat de către ambele părţi stipulate în contract şi nici o altă inTerpretare, verbală sau în scris nu va afecta obligaţiile părţilor. Orice adăugiri, completări sau modificări aduse acestui contract vor fi valabile şi obligatorii pentru părţile contractante numai dacă vor fi făcute în scris şi semnate de ambele părţi.

           Încheiat astăzi_______________în 3(trei) exemplare din care unul se înmânează S.C. B.P. Office&Service SRL.

      PRIMĂRIA MUNICIPIULUI FOCŞANI            S.C. „BP OFFICE & SERVICE” S.R.L   

                               Primar,                                                                     Director,
                Ing. Decebal BACINSCHI                                           Mihai DANIELESCU                  

                       Director executiv

                       Natasa NEMES

                       Director executiv

              Liviu – Dan POGOREVICI

PREŞEDINTE DE ŞEDINŢĂ,

Vasile DOBRE

                                                                                                     CONTRASEMNEAZĂ,

                                                                                              Secretarul Municipiului Focşani

                                                                                                        Eduard CORHANA
